
RAPORT DE SPECIALITATE
privind modificarea „Agendei principalelor manifestări cultural-artistice și sportive în perioada 1.01.2023 - 31.12.2023” finanțată din bugetul local de venituri și cheltuieli.

Elementele de cultură transmit valori și creează punți de legătură între generații, reușind să unească și să formeze o societate și o comunitate  liniștită, tolerantă și sănătoasă. Cultura și tradiția orașului Deta, valorificată  prin multiculturalitate este și va rămâne unul dintre cele mai accesibile limbaje de comunicare în rândul cetățenilor localității noastre.

În vederea dezvoltării, valorificării și promovării activității culturale și imaginii orașului Deta, în luna decembrie a anului 2022 a fost realizată agenda cultural-sportivă și de tineret pentru anul 2023 a orașului Deta cu proiecte, programe, activități și manifestări devenite deja tradiție pentru localitatea noastră, dar și acțiuni culturale, sportive și educative care să acopere o paletă largă de necesități ale cetățenilor orașului nostru.
[bookmark: _GoBack]Diversitatea și complexitatea paletei numeroase de activități, evenimente și manifestări culturale, sociale și educative, organizate în cadrul agendei culturale, au atras nu doar publicul țintă, care este în marea majoritate populația orașului Deta, ci și sponsori, formați din societăți comerciale, dornici să sprijine financiar evenimentele de anvergură prevăzute în Agenda-Cultural Sportivă și de Tineret a orașului Deta  și a satului Opatița pe anul 2023, precum este tradiționala manifestare culturală organizată în cinstea localității noastre: ”Zilele Culturale ale orașului Deta”. Astfel, prin aportul financiar al sponsorilor, adus către acest eveniment, prin semnarea unor contracte de sponsorizare între instituția Orașul Deta și fiecare sponsor în parte, bugetul Agendei Culturale se suplimentează. Prin urmare, se propune modificarea agendei culturale invocată în luna mai 2023 cu prezenta propunere  rezultată din modificarea bugetului total al evenimentului: ”Zilele Culturale ale Orașului Deta”, în direcția căruia  s-au îndreptat sumele sponsorizate, astfel încât aceste eveniment a fost organizat și în acest an la un nivel de complexitate ridicat, reușind să ne apropiem de necesitățile și dorințele comunității, pentru a oferi unui public cât mai larg, liberul acces la manifestări culturale, educative și sportive de calitate care vor contribui la conservarea, valorificarea și promovarea culturii orașului Deta. Astfel, propunem următoarele modificări aduse agendei culturale aprobate în luna mai 2023:
· La punctul 19 se modifică totalul de cheltuieli de la suma de 242,00 mii lei la 247,20 mii lei;
Ținând seama de cele expuse și susținute în prezentul raport de specialitate privind modificarea anexei 1 la HCL nr. 88  din  30.05.2023 cu noua anexă invocată, aceasta reprezentând obiectul proiectului de hotărâre privind modificarea „Agendei principalelor manifestări cultural-artistice şi sportive în perioada 1.01.2023 - 31.12.2023” finanţată din bugetul local de venituri şi cheltuieli”, considerat a fi unul oportun  și întocmit cu respectarea prevederilor legale aflate în vigoare, propunem aprobarea lui în forma prezentată. 
	Atașăm anexa.

